title: Neuvoston täytäntöönpanoasetus (EU) N:o 1030/2010, annettu 17 päivänä marraskuuta 2010 , lopullisen polkumyyntitullin käyttöön ottamisesta Kiinan kansantasavallasta peräisin olevan tietyn polyeteenitereftalaatin tuonnissa asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen

text:
               17.11.2010

               FI

               Euroopan unionin virallinen lehti

               L 300/1

         NEUVOSTON TÄYTÄNTÖÖNPANOASETUS (EU) N:o 1030/2010,
   annettu 17 päivänä marraskuuta 2010,
   lopullisen polkumyyntitullin käyttöön ottamisesta Kiinan kansantasavallasta peräisin olevan tietyn polyeteenitereftalaatin tuonnissa asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jäljempänä ”perusasetus”, ja erityisesti sen 9 artiklan ja 11 artiklan 2 kohdan,
   ottaa huomioon Euroopan komission ehdotuksen, jonka se on tehnyt neuvoa-antavaa komiteaa kuultuaan,
   sekä katsoo seuraavaa:
   A.   MENETTELY

   1.   Voimassa olevat toimenpiteet

               (1)

               Asiasta tehdyn polkumyyntitutkimuksen, jäljempänä ”alkuperäinen tutkimus”, jälkeen neuvosto otti asetuksella (EY) N:o 1467/2004 (2) käyttöön lopullisen polkumyyntitullin muun muassa Kiinan kansantasavallasta peräisin olevan tietyn polyeteenitereftalaatin tuonnissa, jäljempänä ”lopulliset polkumyynnin vastaiset toimenpiteet”. Tullin suuruus Kiinan kansantasavallasta, jäljempänä ”asianomainen maa” tai ”Kiina”, peräisin olevalle tuonnille oli enimmillään 22,9 prosenttia, joka vastasi 184:ää euroa tonnilta.

               (2)

               Perusasetuksen 11 artiklan 4 kohdan mukaisen uusia viejiä koskeneen tarkastelun jälkeen asetusta (EY) N:o 1467/2004 muutettiin neuvoston asetuksella (EY) N:o 2167/2005 (3).

         2.   Tarkastelupyyntö

               (3)

               Lopullisten polkumyynnin vastaisten toimenpiteiden voimassaolon lähestyvää päättymistä koskevan ilmoituksen julkaisemisen (4) jälkeen komissio vastaanotti 13 päivänä toukokuuta 2009 perusasetuksen 11 artiklan 2 kohdan mukaisen toimenpiteiden voimassaolon päättymistä koskevan tarkastelupyynnön. Tarkastelupyynnön esitti Polyethylene Terephtalate Committee of Plastics Europe, jäljempänä ”pyynnön esittäjä”, sellaisten tuottajien puolesta, joiden tuotanto muodostaa suurimman osan eli tässä tapauksessa yli 50 prosenttia polyeteenitereftalaatin kokonaistuotannosta unionissa.

               (4)

               Tarkastelupyyntöä perusteltiin sillä, että toimenpiteiden voimassaolon päättyminen johtaisi todennäköisesti polkumyynnin ja unionin tuotannonalalle aiheutuneen vahingon jatkumiseen tai toistumiseen.

               (5)

               Kun komissio oli neuvoa-antavaa komiteaa kuultuaan todennut, että on olemassa riittävä näyttö toimenpiteiden voimassaolon päättymistä koskevan tarkastelun panemiseksi vireille. Näin ollen komissio ilmoitti 18 päivänä elokuuta 2009 julkaistulla ilmoituksella (5), jäljempänä ”vireillepanoilmoitus”, tällaisen perusasetuksen 11 artiklan 2 kohdan mukaisen tarkastelun vireillepanosta.

         3.   Rinnakkaiset menettelyt

               (6)

               Komissio ilmoitti 3 päivänä syyskuuta 2009 perusasetuksen 5 artiklan mukaisten polkumyynnin vastaisten toimenpiteiden käynnistämisestä (6) ja muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 11 päivänä kesäkuuta 2009 annetun neuvoston asetuksen (EY) N:o 597/2009 (7) 10 artiklan mukaisen tukien vastaisen menettelyn (8) vireillepanosta tietyn Iranista, Pakistanista ja Yhdistyneistä arabiemiirikunnista peräisin olevan polyeteenitereftalaatin tuonnissa.

               (7)

               Neuvosto otti 29 päivänä syyskuuta 2010 julkaistulla asetuksella (EU) N:o 857/2010 (9) käyttöön lopullisen tasoitustullin tietyn Iranista, Pakistanista ja Yhdistyneistä arabiemiirikunnista peräisin olevan polyeteenitereftalaatin tuonnissa yhteisöön. Samanaikaisesti komissio päätti polkumyynnin vastaisen menettelyn (10).

         4.   Tutkimus

   4.1   Tutkimusajanjakso

               (8)

               Polkumyynnin jatkumisen tai toistumisen todennäköisyyttä koskeva tutkimus kattoi 1 päivän heinäkuuta 2008 ja 30 päivän kesäkuuta 2009 välisen ajanjakson, jäljempänä ”tarkastelua koskeva tutkimusajanjakso”. Vahingon jatkumisen tai toistumisen todennäköisyyden arvioinnin kannalta merkittävien kehityssuuntien tarkastelu kattoi 1 päivän tammikuuta 2006 ja tarkastelua koskevan tutkimusajanjakson lopun välisen ajanjakson, jäljempänä ”tarkastelujakso”.

         4.2   Tutkimuksen osapuolet

               (9)

               Komissio ilmoitti virallisesti polkumyyntitoimenpiteiden voimassaolon päättymistä koskevan tarkastelun vireillepanosta valituksen tehneille tuottajille, muille tiedossa oleville unionin tuottajille, tuojille/kauppiaille ja käyttäjille, joita asian tiedettiin koskevan, ja niiden yhdistyksille, vientiä harjoittaville tuottajille sekä asianomaisen viejämaan edustajille. Asiaan liittyville osapuolille annettiin tilaisuus esittää näkökantansa kirjallisesti ja pyytää saada tulla kuulluiksi vireillepanoilmoituksessa asetetussa määräajassa.

               (10)

               Mahdollisuus tulla kuulluksi myönnettiin kaikille asiaan liittyville osapuolille, jotka olivat sitä pyytäneet ja osoittaneet, että niiden kuulemiseen oli olemassa erityisiä syitä.

               (11)

               Koska unionissa toimii ilmeisen suuri määrä tuottajia, vientiä harjoittavia tuottajia ja tuojia, katsottiin perusasetuksen 17 artiklan mukaisesti asianmukaiseksi tutkia, olisiko syytä käyttää otantamenetelmää. Pystyäkseen päättämään otannan tarpeellisuudesta ja tarvittaessa valitsemaan otoksen komissio pyysi edellä mainittuja osapuolia ilmoittautumaan 15 päivän kuluessa tarkastelun vireillepanosta ja toimittamaan komissiolle vireillepanoilmoituksessa pyydetyt tiedot.

               (12)

               Neljätoista unionin tuottajaa toimitti pyydetyt tiedot ja suostui osallistumaan otokseen. Yhteistyössä toimineilta unionin tuottajilta saatujen tietojen perusteella komissio valitsi otokseen viisi unionin tuottajaa, joiden osuus kaikkien yhteistyössä toimineiden unionin tuottajien myynnistä etuyhteydettömille asiakkaille on EU:ssa 65 prosenttia.

               (13)

               Koska ainoastaan kaksi kiinalaista vientiä harjoittavaa tuottajaa toimitti pyydetyt tiedot, ei ollut aiheellista valita otosta.

               (14)

               Ainoastaan yksi tuontiagentti toimitti pyydetyt tiedot ja suostui osallistumaan otokseen. Näin ollen etuyhteydettömistä tuojista ei tarvittu otosta.

               (15)

               Komissio lähetti kyselylomakkeet otokseen valituille unionin tuottajille, vientiä harjoittaville tuottajille ja kaikille käyttäjille ja toimittajille, joita asian tiedettiin koskevan, sekä vireillepanoilmoituksessa asetetussa määräajassa ilmoittautuneille osapuolille. Kyselylomakkeet lähetettiin myös tiedossa oleville yhdysvaltalaisille tuottajille (Amerikan yhdysvaltoja on ehdotettu vertailumaaksi).

               (16)

               Vastauksia saatiin viideltä otokseen kuuluvalta unionin tuottajalta, seitsemältä käyttäjältä unionissa, kolmelta raaka-aineiden toimittajalta ja kahdelta yhdysvaltalaiselta tuottajalta. Lisäksi seitsemän yhteistyössä toiminutta unionin tuottajaa toimitti pyydettyjä yleisiä tietoja vahinkoa koskevaa tarkastelua varten. Kiinalaisilta vientiä harjoittavilta tuottajilta ei sen sijaan saatu vastauksia.

               (17)

               Viidestä otokseen kuuluneesta unionin tuottajasta yksi ei kyennyt tutkimuksen aikana toimittamaan kaikkia pyydettyjä tietoja, ja otosta oli vastaavasti pienennettävä neljään tuottajaan, joiden myynti vastasi 47:ää prosenttia kaikkien yhteistyössä toimineiden tuottajien myynnistä.

               (18)

               Komissio pyysi ja tarkisti kaikki tarpeellisiksi katsomansa tiedot sen määrittämiseksi, onko polkumyynnin ja siitä aiheutuvan vahingon jatkuminen tai toistuminen todennäköistä ja mikä on unionin edun mukaista. Tarkastuskäyntejä tehtiin seuraavien yritysten toimitiloihin:

                           a)

                              Unionin tuottajat

                                       —

                                       Novapet SA, Espanja,

                                       —

                                       Equipolymers srl, Italia,

                                       —

                                       UAB Orion Global PET (Indorama), Liettua,

                                       —

                                       UAB Neo Group, Liettua;

                           b)

                              Unionin käyttäjät

                                       —

                                       Puccetti, Italia.

                           c)

                              Yhdysvalloissa toimivat tuottajat

                                       —

                                       M&G Polymers USA, LLC, USA,

                                       —

                                       StarPet Inc., USA.

         B.   TARKASTELTAVANA OLEVA TUOTE JA SAMANKALTAINEN TUOTE

               (19)

               Tarkastelun kohteena on sama tuote kuin alkuperäisessä tutkimuksessa eli Kiinasta peräisin oleva polyeteenitereftalaatti, jonka viskositeettiluku on vähintään 78 ml/g ISO-standardin 1628–5 mukaisesti ja joka luokitellaan tällä hetkellä CN-koodiin 39076020.

               (20)

               Alkuperäisen tutkimuksen tavoin tässäkin tutkimuksessa havaittiin, että tarkasteltavana olevalla tuotteella, vientiä harjoittavien tuottajien kotimaan markkinoilla tuottamilla ja myymillä tuotteilla ja kolmansiin maihin myydyillä tuotteilla sekä unionin tuottajien tuottamilla ja myymillä tuotteilla on samat fysikaaliset ja kemialliset perusominaisuudet ja käyttötarkoitukset. Tämän vuoksi kyseisten tuotteiden katsotaan olevan perusasetuksen 1 artiklan 4 kohdassa tarkoitettuja samankaltaisia tuotteita.

         C.   POLKUMYYNNIN JATKUMISEN TAI TOISTUMISEN TODENNÄKÖISYYS

   1.   Alustavat huomiot

               (21)

               Kuten edellä on todettu, otanta kiinalaisista vientiä harjoittavista tuottajista ei ollut tarpeen.

               (22)

               Perusasetuksen 11 artiklan 2 kohdan mukaisesti tutkittiin, johtaisiko toimenpiteiden voimassaolon päättyminen todennäköisesti polkumyynnin jatkumiseen tai toistumiseen.

         2.   Polkumyynnillä tapahtunut tuonti tarkastelua koskevalla tutkimusajanjaksolla

               (23)

               Kiinasta unioniin tuleva tuonti ei ollut määrältään riittävän merkittävää kattavan arvion tekemiseksi polkumyynnistä. Tämän vuoksi polkumyyntilaskelmaa ei tehty Kiinasta tulevan viennin hintojen perusteella ja tutkimuksessa keskityttiin polkumyynnin toistumisen todennäköisyyden selvittämiseen.

         3.   Tuonnin kehitys siinä tapauksessa, että toimenpiteet kumotaan

               (24)

               Koska yksikään kiinalainen vientiä harjoittava tuottaja ei toiminut yhteistyössä tässä tutkimuksessa, jäljempänä esitetyt päätelmät tehtiin perusasetuksen 18 artiklan mukaisesti saatavissa olevien tietojen eli Eurostatin tietojen ja tarkastelupyynnön perusteella.

         3.1   Normaaliarvon ja kolmansiin maihin suuntautuvan viennin hintojen suhde

               (25)

               Koska yksikään kiinalainen vientiä harjoittava tuottaja ei toiminut yhteistyössä, markkinataloutta toteuttavan kolmannen maan kotimaisia myyntihintoja verrattiin Kiinasta kolmansiin maihin suuntautuvan viennin hintoihin perusasetuksen 2 artiklan 7 kohdan mukaisesti.

               (26)

               Koska Kiina on siirtymätalous, perusasetuksen 2 artiklan 7 kohdan a alakohdan mukaisesti normaaliarvo oli määritettävä asianmukaisessa kolmannessa maassa, joka on markkinatalousmaa, jäljempänä ”vertailumaa”, käytettävän hinnan tai laskennallisen arvon perusteella taikka vertailumaasta muihin maihin, myös unioniin, suuntautuvan viennin hinnan perusteella taikka, jos tämä ei ole mahdollista, millä tahansa hyväksyttävällä perusteella, mukaan lukien samankaltaisesta tuotteesta tosiasiallisesti unionissa maksettu tai maksettava hinta, jota on tarvittaessa oikaistu kohtuullisella voittomarginaalilla.

               (27)

               Vireillepanoilmoituksessa Yhdysvaltojen katsottiin soveltuvan vertailumaaksi määritettäessä normaaliarvoa Kiinalle ja asiaan liittyviä osapuolia pyydettiin esittämään huomautuksensa valinnan asianmukaisuudesta. Yksikään osapuoli ei esittänyt tältä osin huomautuksia tai vastaväitteitä. Yhdysvaltoja käytettiin vertailumaana myös alkuperäisessä tutkimuksessa. Tämän vuoksi Yhdysvaltojen katsotaan olevan soveltuva vertailumaaksi.

               (28)

               Normaaliarvo määritettiin perusasetuksen 2 artiklan 7 kohdan mukaisesti vertailumaassa toimivilta tuottajilta saatujen varmennettujen tietojen perusteella eli Yhdysvaltojen kotimarkkinoilla sellaisista tuotelajeista maksettujen tai maksettavien hintojen perusteella, joiden myynnin todettiin tapahtuneen tavanomaisessa kaupankäynnissä.

               (29)

               Tämän vuoksi normaaliarvoksi vahvistettiin tutkimuksessa yhteistyössä toimineiden yhdysvaltalaisten tuottajien etuyhteydettömiltä asiakkailtaan kotimarkkinoilla veloittamien hintojen painotettu keskiarvo.

               (30)

               Aluksi vahvistettiin, oliko kummankin yhteistyössä toimineen vientiä harjoittavan yhdysvaltalaisen tuottajan samankaltaisen tuotteen kotimarkkinamyynnin kokonaismäärä riippumattomille asiakkaille edustava perusasetuksen 2 artiklan 2 kohdan mukaisesti eli oliko tuon myynnin määrä vähintään viisi prosenttia tarkasteltavana olevan tuotteen unioniin suuntautuvan viennin kokonaismäärästä. Kummankin Yhdysvalloissa toimivan tuottajan kotimarkkinamyynti katsottiin riittävän edustavaksi tutkimusajanjaksolla.

               (31)

               Tämän jälkeen komissio selvitti, voidaanko samankaltaisen tuotteen kotimarkkinamyynnin katsoa tapahtuneen perusasetuksen 2 artiklan 4 kohdan mukaisesti tavanomaisessa kaupankäynnissä. Tämä tehtiin määrittämällä, kuinka suuri osuus samankaltaisen tuotteen yhdysvaltalaisten markkinoiden riippumattomille asiakkaille suuntautuneesta kotimarkkinamyynnistä oli ollut kannattavaa tutkimusajanjaksolla.

               (32)

               Koska samankaltaisen tuotteen kannattavan myynnin määrä oli alle 80 prosenttia kokonaismyynnin määrästä, normaaliarvon perusteena käytettiin tosiasiallista kotimarkkinahintaa, joka laskettiin määrittämällä kannattavan myynnin painotettu keskiarvo.

               (33)

               Koska Kiinasta Euroopan unioniin tuleva tuonti ei ollut määrältään riittävän merkittävää ja kiinalaiset vientiä harjoittavat tuottajat eivät toimineet yhteistyössä, vientihintaa tarkasteltiin kiinalaisen viennin määrästä ja arvosta Kiinan kolmella merkittävimmällä vientimarkkina-alueella (Japani, Ukraina ja Yhdysvallat) laadittujen Kiinan vientitilastotietojen perusteella. Nämä tiedot olivat perusasetuksen 18 artiklassa tarkoitettuja parhaita saatavilla olevia tietoja. Vienti näille markkinoille oli noin 50 prosenttia tutkimuksen kohteena olevan tuotteen viennistä Kiinasta.

               (34)

               Kiinan vientitilastotiedoista kävi ilmi, että edellä mainittuihin kolmeen maahan suuntautuneen viennin hinnat olivat alhaisemmat kuin Kiinalle vahvistettu normaaliarvo. Tutkimuksessa kävi ilmi, että hintaero vaihteli tarkastelua koskevalla tutkimusajanjaksolla kaiken kaikkiaan 14 ja 38 prosentin välillä. Tämä saattaa merkitä polkumyynnin todennäköistä toistumista unioniin suuntautuvassa viennissä siinä tapauksessa, että toimenpiteet kumotaan.

         3.2   Varakapasiteetti

               (35)

               Koska tuotannosta ja kapasiteetista ei ollut muuta tietoa, tarkastelu tehtiin perusasetuksen 18 artiklan mukaisesti tarkastelupyyntöön sisältyvien tietojen perusteella.

               (36)

               Käytettävissä olevien tietojen perusteella ja päinvastaiseen viittaavien tietojen puuttuessa todetaan, että Kiinan tuotantokapasiteetti kasvoi tarkastelujaksolla yli 16 prosentilla. Tarkastelua koskevan tutkimusajanjakson aikana kapasiteetin käyttöaste oli noin 72 prosenttia. Varakapasiteettia oli siis runsaasti, yli 700 000 tonnia. Jos Kiina ottaisi varakapasiteetin käyttöön, se pystyisi toimittamaan 23 prosenttia unionin kuluttamasta määrästä.

               (37)

               Koska Kiinan tuotantokapasiteetin odotetaan kasvavan paljon nopeammin kuin kotimainen kysyntä, arvellaan suuren osan kaikesta tuotannon lisäyksestä suuntautuvan vientiin.

         4.   Polkumyynnin toistumisen todennäköisyyttä koskevat päätelmät

               (38)

               Koska tutkimuksen kohteena olevan tuotteen vientihinnat Kiinan tärkeimmille vientimarkkinoille ovat tarkastelua koskevan tutkimusajanjakson aikana asetetun normaaliarvon alapuolella ja koska varakapasiteetti on lisääntynyt, on todennäköistä, että kiinalaisen polkumyyntihintaisen viennin määrä unioniin kasvaisi, jos toimenpiteiden annetaan raueta.

               (39)

               Tämän vuoksi polkumyynnin toistuminen on todennäköistä siinä tapauksessa, että toimenpiteet kumotaan.

         D.   UNIONIN TUOTANNONALAN MÄÄRITELMÄ

               (40)

               Tarkastelua koskevalla tutkimusajanjaksolla samankaltaista tuotetta valmisti 17 tuottajaa unionissa. Näiden tuottajien tuotannon (joka määritettiin yhteistyössä toimineilta tuottajilta kerättyjen tietojen perusteella ja muiden unionin tuottajien osalta tarkastelupyynnöstä saatujen tietojen perusteella) katsotaan siksi muodostavan unionin tuotannonalan perusasetuksen 4 artiklan 1 kohdan mukaisesti.

               (41)

               Näistä 17 tuottajasta 12 toimi tutkimuksessa täydessä yhteistyössä. Kyseisten 12 tuottajan todettiin vastaavan suurimmasta osasta, tässä tapauksessa yli 80 prosentista, samankaltaisen tuotteen tuotannosta unionissa. Yhteistyössä toimineiden 12 tuottajan katsotaan siksi muodostavan unionin tuotannonalan perusasetuksen 4 artiklan 1 kohdan ja 5 artiklan 4 kohdan mukaisesti, ja niistä käytetään jäljempänä nimitystä ”unionin tuotannonala”. Jäljelle jäävistä unionin tuottajista käytetään jäljempänä nimitystä ”muut unionin tuottajat”. Kyseiset muut unionin tuottajat eivät ole aktiivisesti tukeneet tai vastustaneet valitusta.

               (42)

               Vahinkoindikaattorit määritettiin vahingon tarkastelua varten kahdella tasolla:

                           —

                           Makrotaloudelliset tekijät (tuotanto, kapasiteetti, myyntimäärä, markkinaosuus, kasvu, työllisyys, tuottavuus, keskimääräiset yksikköhinnat ja polkumyyntimarginaalien suuruus sekä aiemman polkumyynnin vaikutuksista toipuminen) arvioitiin koko unionin tuotannon tasolla niiltä tuottajilta kerättyjen tietojen perusteella, jotka ilmoittautuivat otantamenettelyn yhteydessä, ja muiden unionin tuottajien osalta tarkastelupyynnössä esitettyihin tietoihin perustuvien arvioiden perusteella.

                           —

                           Mikrotaloudelliset tekijät (varastot, palkat, kannattavuus, investointien tuotto, kassavirta, pääoman saanti ja investoinnit) tutkittiin otokseen valittujen unionin tuottajien osalta niiltä saatujen tietojen perusteella.

               (43)

               On huomattava, että polyeteenitereftalaatin unionin markkinoilla on varsin suuri määrä tuottajia, jotka kuuluvat usein suurempaan yritysryhmään, jonka päätoimipaikka on EU:n ulkopuolella. Äskettäin tapahtuneiden yritysostojen ja toiminnan lopettamisten jälkeen markkinat ovat vakiintumisvaiheessa. Esimerkiksi vuodesta 2009 lähtien Tergal Fibers (Ranska), Invista (Saksa) ja Artenius (Yhdistyneet kuningaskunnat) ovat lopettaneet polyeteenitereftalaatin tuotantolaitokset ja Indorama on ottanut haltuunsa Eastmanin tuotantolaitokset Yhdistyneessä kuningaskunnassa ja Alankomaissa.

         E.   TILANNE UNIONIN MARKKINOILLA

   1.   Unionin kulutus

               (44)

               Unionin kulutus määritettiin unionin tuotannonalan unionin markkinoilla tapahtuneen myynnin määrien ja Eurostatilta saatujen unionin markkinoita koskevien tuontimäärätilastojen sekä muiden unionin tuottajien osalta tarkastelupyynnössä esitettyjen arvioiden perusteella.

               (45)

               Tutkimuksen kohteena olevan tuotteen kulutus unionissa kasvoi vuoden 2006 ja tarkastelua koskevan tutkimusajanjakson välisenä aikana 11 prosenttia. Todettavissa oleva kysyntä kasvoi vuonna 2007 8 prosenttia, pieneni hiukan vuosien 2007 ja 2008 välisenä aikana (2 prosenttiyksikköä) ja kasvoi taas 5 prosenttiyksikköä vuoden 2008 ja tarkastelua koskevan tutkimusajanjakson välisenä aikana.

                  Taulukko 1

                           2006

                           2007

                           2008

                           Tarkastelua koskeva tutkimusajanjakso

                           EU:n kokonaiskulutus (tonnia)

                           2 709 400

                           2 936 279

                           2 868 775

                           2 996 698

                              Indeksi (2006 = 100)

                              100

                              108

                              106

                              111

                              Lähde: kyselylomakevastaukset, Eurostatin tiedot ja tarkastelupyyntö.

         2.   Kiinan kansantasavallasta tulevan tuonnin määrä, markkinaosuus ja hinta

               (46)

               Tarkasteltavana olevan tuotteen polkumyyntimäärät EU:hun pysyivät suhteellisen alhaisina ja jopa laskivat tarkastelujaksolla. Tarkastelua koskevan tutkimusajanjakson aikana määrä oli 13 483 tonnia, joka vastaa 0,4 prosentin markkinaosuutta. Kiinalaiset tuontihinnat pysyivät vakaina vuodesta 2006 vuoteen 2008, minkä jälkeen ne laskivat voimakkaasti tarkastelua koskevan tutkimusajanjakson aikana CIF-tasolla 897 euroon tonnilta (eli 12 prosenttiyksikköä verrattuna vuoden 2008 hintoihin).

                  Taulukko 2

                           2006

                           2007

                           2008

                           Tarkastelua koskeva tutkimusajanjakso

                           Kiinasta peräisin olevan tuonnin määrä (tonnia)

                           16 425

                           20 159

                           18 001

                           13 483

                              Indeksi (2006 = 100)

                              100

                              123

                              110

                              82

                           Kiinasta peräisin olevan tuonnin markkinaosuus

                           0,6 %

                           0,7 %

                           0,6 %

                           0,4 %

                           Tuontihinta (euroa/tonni)

                           1 011

                           1 008

                           1 020

                           897

                              Indeksi (2006 = 100)

                              100

                              100

                              101

                              89

                              Lähde: Eurostat.

         3.   Tuonti muista kolmansista maista

   a)   Tuonti Iranista, Pakistanista ja Yhdistyneistä arabiemiirikunnista

               (47)

               Kuten 6 kappaleessa ja sitä seuraavissa kappaleissa todetaan, Iranista, Pakistanista ja Yhdistyneistä arabiemiirikunnista peräisin olevan polyeteenitereftalaatin tuontia koskeva polkumyyntimenettely ja tukien vastainen menettely toteutettiin yhtä aikaa tämän tarkastelun kanssa.

               (48)

               Iranista, Pakistanista ja Yhdistyneistä arabiemiirikunnista peräisin olevan tuonnin määrä EU:hun kasvoi tarkastelujaksolla tuntuvasti ja oli tarkastelua koskevana tutkimusajanjaksona 304 202 tonnia, joka vastaa 10,2 prosentin markkinaosuutta. Kyseiset vientihinnat olivat vieläkin alemmat kuin Kiinan vientihinnat.

                  Taulukko 3

                           2006

                           2007

                           2008

                           Tarkastelua koskeva tutkimusajanjakso

                           Tuonnin määrä Iranista, Pakistanista ja Yhdistyneistä arabiemiirikunnista (tonnia)

                           55 939

                           67 067

                           218 248

                           304 202

                              Indeksi (2006 = 100)

                              100

                              120

                              390

                              544

                           Iranista, Pakistanista ja Yhdistyneistä arabiemiirikunnista tulevan tuonnin markkinaosuus

                           2,1 %

                           2,3 %

                           7,6 %

                           10,2 %

                           Tuontihinta (EUR/tonni)

                           1 030

                           1 023

                           1 015

                           882

                              Lähde: Eurostat.

         b)   Tuonti Korean tasavallasta

               (49)

               Korean tasavaltaan on sovellettu polkumyyntitulleja vuodesta 2000. Kahteen korealaiseen yritykseen sovelletaan kuitenkin nollamääräistä polkumyyntitullia, ja tutkimuksessa todettiin, että tuonti Korean tasavallasta on edelleen huomattavaa ja lisääntyi merkittävästi tarkastelujaksolla. Tuonti Korean tasavallasta lisääntyi lähes 150 prosenttia vuoden 2006 ja tarkastelua koskevan tutkimusajanjakson välisenä aikana, ja sen vastaava markkinaosuus kasvoi vuoden 2006 3,5 prosentista 7,7 prosenttiin tarkastelua koskevalla tutkimusajanjaksolla.

                  Taulukko 4

                           2006

                           2007

                           2008

                           Tarkastelua koskeva tutkimusajanjakso

                           Korean tasavallasta tulevan tuonnin määrä (tonnia)

                           94 023

                           130 994

                           177 341

                           231 107

                              Indeksi (2006 = 100)

                              100

                              139

                              189

                              246

                           Korean tasavallasta tulevan tuonnin markkinaosuus

                           3,5 %

                           4,5 %

                           6,2 %

                           7,7 %

                           Tuontihinta (EUR/tonni)

                           1 084

                           1 071

                           1 063

                           914

                              Lähde: Eurostat.

               (50)

               Korean tasavallasta tulevan tuonnin keskimääräinen hinta pysyi yleisesti hieman unionin tuottajien keskimääräisiä hintoja alhaisempana. Korealaisen tuonnin hinnat olivat kuitenkin korkeammat kuin Kiinan keskimääräiset hinnat.

         c)   Tuonti muista kolmansista maista, joita ei ole mainittu edellä

               (51)

               Muista kolmansista maista peräisin olevan tarkasteltavana olevan tuotteen tuonnin määrä EU:hun kasvoi tarkastelujaksolla hieman ja oli tarkastelua koskevana tutkimusajanjaksona 428 396 tonnia, joka vastaa 14,3 prosentin markkinaosuutta. Kyseisen tuonnin hinnat olivat suhteellisen korkeat ja ylittivät Kiinan ja samanaikaisen tutkimuksen kohteena olevien maiden vastaavat hinnat. Ne olivat myös korkeammat kuin unionin tuotannonalan keskimääräiset hinnat.

                  Taulukko 5

                           2006

                           2007

                           2008

                           Tarkastelua koskeva tutkimusajanjakso

                           Kolmansista maista tulevan tuonnin määrä (tonnia)

                           337 036

                           407 253

                           344 626

                           428 396

                              Indeksi (2006 = 100)

                              100

                              121

                              102

                              127

                           Muista kolmansista maista tulevan tuonnin markkinaosuus

                           12,4 %

                           13,9 %

                           12,0 %

                           14,3 %

                           Tuontihinta (EUR/tonni)

                           1 159

                           1 127

                           1 135

                           978

                              Lähde: Eurostat.

               (52)

               Edellä mainitun perusteella voidaan todeta, että muista kolmansista maista tuleva tuonti ei vaikuttanut negatiivisesti unionin tuotannonalan tilanteeseen.

         4.   Unionin tuotannonalan taloudellinen tilanne

               (53)

               Perusasetuksen 3 artiklan 5 kohdan mukaisesti on tarkasteltu kaikkia taloudellisia tekijöitä ja indikaattoreita, joilla oli vaikutusta unionin tuotannonalan tilanteeseen tarkastelujakson aikana.

         4.1   Makrotaloudelliset tekijät

   a)   Tuotanto

               (54)

               Unionin tuotanto laski 4 prosenttia vuoden 2006 ja tarkastelua koskevan tutkimusajanjakson välisenä aikana. Tuotanto lisääntyi vuonna 2007 5 prosentilla noin 2 570 000 tonniin mutta laski vuonna 2008 jyrkästi 10 prosenttiyksikköä vuodesta 2007 ja lisääntyi taas hiukan (1 prosenttiyksikön) vuoden 2008 ja tarkastelua koskevan tutkimusajanjakson välisenä aikana, jolloin se oli noin 2 300 000 tonnia.

                  Taulukko 6

                           2006

                           2007

                           2008

                           Tarkastelua koskeva tutkimusajanjakso

                           Tuotanto (tonnia)

                           2 439 838

                           2 570 198

                           2 327 169

                           2 338 577

                              Indeksi (2006 = 100)

                              100

                              105

                              95

                              96

                              Lähde: Kyselyvastaukset ja tarkastelupyyntö

         b)   Tuotantokapasiteetti ja kapasiteetin käyttöaste

               (55)

               Unionin tuottajien tuotantokapasiteetti kasvoi 15 prosenttia tarkastelujaksolla. Se kasvoi 1 prosentin vuonna 2007, 5 prosenttiyksikköä vuonna 2008 ja vielä 9 prosenttiyksikköä tarkastelua koskevalla tutkimusajanjaksolla.

                  Taulukko 7

                           2006

                           2007

                           2008

                           Tarkastelua koskeva tutkimusajanjakso

                           Tuotantokapasiteetti (tonnia)

                           2 954 089

                           2 971 034

                           3 118 060

                           3 385 738

                              Indeksi (2006 = 100)

                              100

                              101

                              106

                              115

                           Kapasiteetin käyttöaste

                           83 %

                           87 %

                           75 %

                           69 %

                              Indeksi (2006 = 100)

                              100

                              105

                              90

                              84

                              Lähde: Kyselyvastaukset ja tarkastelupyyntö

               (56)

               Kapasiteetin käyttöaste oli 83 prosenttia vuonna 2006, kasvoi 87 prosenttiin vuonna 2007 mutta laski myöhemmin 75 prosenttiin vuonna 2008 ja edelleen vain 69 prosenttiin tarkastelua koskevalla tutkimusajanjaksolla. Käyttöasteen lasku vuonna 2008 ja tarkastelua koskevalla tutkimusajanjaksolla tarkoittaa sitä, että kyseisenä ajanjaksona tuotanto laski ja tuotantokapasiteetti lisääntyi.

         c)   Myyntimäärä

               (57)

               Unionin tuottajien myynnin määrä unionin markkinoiden etuyhteydettömille asiakkaille laski hiukan tarkastelujaksolla. Myynti lisääntyi 5 prosenttia vuonna 2007 mutta laski seuraavana vuonna hiukan alle vuoden 2006 tason ja oli tarkastelua koskevalla tutkimusajanjaksolla 3 prosenttia vähemmän kuin vuonna 2006, eli noin 2 100 000 tonnia. Koska varastojen määrä oli rajallinen, myynnin kehitys noudattaa tarkasti tuotannon kehitystä.

                  Taulukko 8

                           2006

                           2007

                           2008

                           Tarkastelua koskeva tutkimusajanjakso

                           EU:n myynti (tonnia)

                           2 202 265

                           2 318 567

                           2 171 203

                           2 133 787

                              Indeksi (2006 = 100)

                              100

                              105

                              99

                              97

                              Lähde: Kyselyvastaukset ja tarkastelupyyntö

         d)   Markkinaosuus

               (58)

               Unionin tuottajat menettivät tarkastelujaksolla markkinaosuudestaan 10 prosenttiyksikköä; se supistui vuoden 2006 tasolta 85 prosentista tarkastelua koskevan tutkimusajanjakson 75 prosenttiin. Markkinaosuuden menetys tarkoittaa sitä, että kulutuksen lisääntymisestä huolimatta unionin tuotannonalan myynti laski 3 prosenttia tarkastelujaksolla. On huomattava, että kehityssuuntaus oli laskeva myös otokseen valituilla unionin tuottajilla.

                  Taulukko 9

                           2006

                           2007

                           2008

                           Tarkastelua koskeva tutkimusajanjakso

                           Unionin tuottajien markkinaosuus

                           84,9 %

                           83,2 %

                           79,8 %

                           75,1 %

                              Indeksi (2006 = 100)

                              100

                              98

                              94

                              88

                              Lähde: kyselylomakevastaukset, Eurostatin tiedot ja tarkastelupyyntö.

         e)   Kasvu

               (59)

               Unionin kulutus kasvoi vuoden 2006 ja tarkastelua koskevan tutkimusajanjakson välisenä aikana 11 prosenttia, mutta unionin tuottajien myyntimäärä unionin markkinoilla laski 3 prosenttia, ja niiden markkinaosuus pieneni 10 prosenttiyksikköä. Näin ollen päätellään, että unionin tuottajat eivät hyötyneet markkinoiden kasvusta lainkaan.

         f)   Työllisyys

               (60)

               Unionin tuottajien työllisyystaso laski 15 prosenttia vuoden 2006 ja tarkastelua koskevan tutkimusajanjakson välisenä aikana. Työntekijöiden määrä, joka oli 2 400 vuonna 2006 ja 2 100 vuonna 2007, väheni merkittävästi (13 prosenttia) ja pysyi lähellä tätä tasoa vuonna 2008 ja tarkastelua koskevalla tutkimusajanjaksolla. Määrän lasku vuonna 2007 johtui rakenteellisista muutoksista, joita monet unionin tuottajat tekivät.

                  Taulukko 10

                           2006

                           2007

                           2008

                           Tarkastelua koskeva tutkimusajanjakso

                           Työllisyys (henkilöä)

                           2 410

                           2 100

                           2 060

                           2 057

                              Indeksi (2006 = 100)

                              100

                              87

                              85

                              85

                              Lähde: Kyselyvastaukset ja tarkastelupyyntö

         g)   Tuottavuus

               (61)

               Unionin tuottajien työvoiman tuottavuus (ilmaistuna tuotantomääränä (tonnia) työntekijää kohti vuodessa) kasvoi tarkastelujaksolla 12 prosenttia. Tuotanto laski siis hitaammin kuin työllisyystaso eli unionin tuottajien tehokkuus kasvoi. Tämä oli erityisen ilmeistä vuonna 2007, jolloin tuotanto lisääntyi vaikka työllisyystaso laski ja tuottavuus oli 21 prosenttia korkeampi kuin vuonna 2006.

                  Taulukko 11

                           2006

                           2007

                           2008

                           Tarkastelua koskeva tutkimusajanjakso

                           Tuottavuus (tonnia työntekijää kohti)

                           1 013

                           1 224

                           1 130

                           1 137

                              Indeksi (2006 = 100)

                              100

                              121

                              112

                              112

                              Lähde: Kyselyvastaukset ja tarkastelupyyntö

         h)   Myyntihintoihin vaikuttavat tekijät

               (62)

               Unionin tuottajien keskimääräinen vuotuinen myyntihinta unionin markkinoiden etuyhteydettömille asiakkaille pysyi vakaana vuosien 2006 ja 2008 välillä ja oli noin 1 100 euroa tonnilta. Tarkastelua koskevalla tutkimusajanjaksolla keskimääräinen vuotuinen myyntihinta laski 12 prosenttia ja oli 977 euroa tonnilta. Keskimääräinen vuotuinen myyntihinta ei heijasta polyeteenitereftalaatin kuukausittaisia tai jopa päivittäisiä hintavaihteluja Euroopan (ja maailman)markkinoilla, mutta sen katsotaan riittävän kuvaamaan tarkastelujakson kehityssuuntausta. Polyeteenitereftalaatin myyntihinnat noudattelevat yleensä sen pääasiallisten raaka-aineiden (lähinnä puhdistettu tereftaalihappo (PTA) ja monoeteeniglykoli (MEG)) hintakehitystä, koska kyseiset raaka-aineet muodostavat jopa 80 prosenttia polyeteenitereftalaatin kokonaiskustannuksista.

                  Taulukko 12

                           2006

                           2007

                           2008

                           Tarkastelua koskeva tutkimusajanjakso

                           Yksikköhinta EU:n markkinoilla (EUR/tonni)

                           1 110

                           1 105

                           1 111

                           977

                              Indeksi (2006 = 100)

                              100

                              100

                              100

                              88

                              Lähde: kyselyvastaukset ja tarkastelupyyntö

         i)   Polkumyyntimarginaalin suuruus ja toipuminen aiemmasta polkumyynnistä

               (63)

               Polkumyyntilaskelmaa ei tehty, koska polyeteenitereftalaatin tuonti Kiinasta on nykyään hyvin vähäistä. Edellä 39 kappaleessa todetaan, että polkumyynnin toistuminen on todennäköistä kolmansiin maihin suuntautuvan viennin hintojen ja ylikapasiteetin perusteella. Aiemmasta polkumyynnistä toipumisesta on syytä muistaa, että sen jälkeen kun lopulliset polkumyynnin vastaiset toimenpiteet otettiin käyttöön Kiinasta peräisin olevassa tuonnissa, unionin tuotannonala kärsi Iranista, Pakistanista ja Yhdistyneistä arabiemiirikunnista peräisin olleesta tuetusta tuonnista, mikä johti väliaikaisten tasoitustoimenpiteiden käyttöönottoon kesäkuussa 2010 (11). Näin ollen unionin tuotannonalan ei voida katsoa toipuneen aiemmasta polkumyynnistä, ja siksi sen katsotaan olevan edelleen altis unionin markkinoille polkumyynnillä tapahtuvan tuonnin vahingollisille vaikutuksille.

         4.2   Mikrotaloudelliset tekijät

   a)   Varastot

               (64)

               Otokseen valittujen tuottajien loppuvarastot pienenivät vuoden 2006 ja tarkastelua koskevan tutkimusajanjakson välisenä aikana 22 prosenttia. On huomattava, että varastot ovat alle 5 prosenttia vuosituotannosta, ja siksi tämän indikaattorin merkitys vahinkoa koskevassa tutkimuksessa on rajallinen.

                  Taulukko 13

                           Otos

                           2006

                           2007

                           2008

                           Tarkastelua koskeva tutkimusajanjakso

                           Loppuvarastot (tonnia)

                           61 374

                           57 920

                           46 951

                           47 582

                              Indeksi (2006 = 100)

                              100

                              94

                              77

                              78

                              Lähde: kyselylomakevastaukset.

         b)   Palkat

               (65)

               Vuotuiset työvoimakustannukset nousivat vuosien 2006 ja 2007 välillä 11 prosenttia, ennen kuin ne vuonna 2008 laskivat 2 prosenttiyksikköä vuodesta 2007 ja edelleen tarkastelua koskevalla tutkimusajanjaksolla 9 prosenttiyksikköä vuodesta 2008, jolloin ne olivat samalla tasolla kuin vuonna 2006. Kaiken kaikkiaan työvoimakustannukset pysyivät vakaina.

                  Taulukko 14

                           Otos

                           2006

                           2007

                           2008

                           Tarkastelua koskeva tutkimusajanjakso

                           Vuotuiset työvoimakustannukset (EUR)

                           27 671 771

                           30 818 299

                           30 077 380

                           27 723 396

                              Indeksi (2006 = 100)

                              100

                              111

                              109

                              100

                              Lähde: kyselylomakevastaukset.

         c)   Kannattavuus ja investointien tuotto

               (66)

               Otokseen valittujen tuottajien unionin markkinoiden etuyhteydettömille asiakkaille tapahtuvan samankaltaisen tuotteen myynnin kannattavuus (ilmaistuna prosentteina nettomyynnistä) pysyi tarkastelujaksolla tappiollisena ja jopa laski –6,9 prosentista –7,5 prosenttiin. Otokseen valittujen tuottajien kannattavuuden tilanne parantui vuonna 2007, jolloin nettotappiot olivat vain –1,5 prosenttia nettomyynnistä, mutta tappiot lisääntyivät jyrkästi –9,3 prosenttiin vuonna 2008. Tarkastelua koskevalla tutkimusajanjaksolla tilanne parantui hiukan.

                  Taulukko 15

                           Otos

                           2006

                           2007

                           2008

                           Tarkastelua koskeva tutkimusajanjakso

                           EU:n kannattavuus (% nettomyynnistä)

                           –6,9 %

                           –1,5 %

                           –9,3 %

                           –7,5 %

                              Indeksi (2006= – 100)

                              – 100

                              –22

                              – 134

                              – 108

                           Investointien tuotto (voitto prosentteina investointien nettokirjanpitoarvosta)

                           –9,6 %

                           –3,1 %

                           –16,8 %

                           –12,3 %

                              Indeksi (2006= – 100)

                              – 100

                              –32

                              – 175

                              – 127

                              Lähde: kyselylomakevastaukset.

               (67)

               Investointien tuotto (ilmaistuna voittoprosenttina investointien nettokirjanpitoarvosta) noudatti suunnilleen kannattavuuden kehitystä. Se parantui vuosien 2006 ja 2007 välillä – 9,6 prosentista – 3,1 prosenttiin, Vuonna 2008 se laski – 16,8 prosenttiin ja parantui taas tarkastelua koskevalla tutkimusajanjaksolla – 12,3 prosenttiin. Kaiken kaikkiaan investointien tuotto pysyi tappiollisena heiketen 2,7 prosenttiyksikköä tarkastelujaksolla.

         d)   Kassavirta ja pääoman saanti

               (68)

               Operatiiviseen toimintaan perustuva nettokassavirta oli negatiivinen vuonna 2006 (– 18,5 miljoonaa euroa). Se parantui merkittävästi vuonna 2007, jolloin se oli positiivinen (19,5 miljoonaa euroa), mutta heikentyi voimakkaasti vuonna 2008 (– 42 miljoonaa euroa) ennen kuin parantui tarkastelua koskevalla tutkimusajanjaksolla – 11 miljoonaan euroon. Kaiken kaikkiaan kassavirta kehittyi tarkastelujaksolla myönteisesti vaikka pysyikin negatiivisena.

               (69)

               Ei ollut merkkejä siitä, että unionin tuotannonalalla olisi ollut vaikeuksia saada pääomaa, mikä johtuu lähinnä siitä, että osa tuottajista kuuluu isompiin yritysryhmiin.

                  Taulukko 16

                           Otos

                           2006

                           2007

                           2008

                           Tarkastelua koskeva tutkimusajanjakso

                           Kassavirta (EUR)

                           –18 453 130

                           19 478 426

                           –42 321 103

                           –11 038 129

                              Indeksi (2006 = 100)

                              – 100

                              206

                              – 229

                              –60

                              Lähde: kyselylomakevastaukset.

         e)   Investoinnit

               (70)

               Otokseen valittujen yritysten vuotuiset investoinnit samankaltaisen tuotteen tuotantoon vähenivät vuosien 2006 ja 2007 välillä 34 prosenttia, vuosien 2007 ja 2008 välillä 59 prosenttiyksikköä ja laskivat sitten vielä tarkastelua koskevalla tutkimusajanjaksolla hieman vuodesta 2008. Kaiken kaikkiaan investoinnit laskivat 96 prosenttia tarkastelujaksolla. Investointien jyrkkä väheneminen selittynee osittain sillä, että vuosina 2006–2007 hankittiin uusia tuotantolinjoja, joilla pyrittiin lisäämään kapasiteettia.

                  Taulukko 17

                           Otos

                           2006

                           2007

                           2008

                           Tarkastelua koskeva tutkimusajanjakso

                           Nettoinvestoinnit (EUR)

                           98 398 284

                           64 607 801

                           6 537 577

                           4 298 208

                              Indeksi (2006 = 100)

                              100

                              66

                              7

                              4

                              Lähde: kyselylomakevastaukset.

               (71)

               Investointien vähäisen määrän vuonna 2008 ja tarkastelua koskevana tutkimusajanjaksona katsotaan johtuvan unionin tuotannonalan nykyisestä heikosta taloudellisesta tilanteesta.

         5.   Unionin tuotannonalan tilannetta koskevat päätelmät

               (72)

               Makrotaloudellisten tietojen analyysistä käy ilmi, että unionin tuottajien tuotanto ja myynti laskivat tarkastelujaksolla. Havaittu lasku ei ollut sinänsä merkittävä, mutta on syytä huomata, että vaikka kysyntä kasvoi vuoden 2006 ja tarkastelua koskevan tutkimusajanjakson välisenä aikana, unionin tuottajien markkinaosuus laski 10 prosenttiyksiköllä 75 prosenttiin.

               (73)

               Samaan aikaan oleelliset mikrotaloudelliset indikaattorit osoittavat, että otokseen valittujen unionin tuottajien taloudellinen tilanne heikkeni selvästi. Kannattavuus ja investointien tuotto pysyivät negatiivisena ja heikkenivät kokonaisuudessaan vuoden 2006 ja tarkastelua koskevan tutkimusajanjakson välillä. Myönteisestä kehityksestä huolimatta myös kassavirta pysyi negatiivisena tarkastelua koskevalla tutkimusajanjaksolla.

               (74)

               Edellä esitetyn perusteella päätellään, että unionin tuotannonalalle on yhä aiheutunut perusasetuksen 3 artiklan 5 kohdassa tarkoitettua merkittävää vahinkoa ja että tilanne on erittäin heikko ja vaikea sekä kaukana tasosta, jolla sen voisi olettaa olevan, jos se olisi toipunut alkuperäisessä tutkimuksessa todetusta vahingosta.

         F.   VAHINGON JATKUMISEN TODENNÄKÖISYYS

   1.   Arvioidut määrälliset ja hintavaikutukset, jos toimenpiteet kumotaan

               (75)

               Kuten edellä 38 kappaleessa todettiin, kiinalaisilla vientiä harjoittavilla tuottajilla on merkittävää varakapasiteettia ja selvästi mahdollisuuksia kasvattaa vientimääriään unionin markkinoille.

               (76)

               Kolmansiin maihin Kiinasta suuntautuvan polyeteenitereftalaatin viennin CIF-hinnat olivat alemmat kuin unionin tuotannonalan keskimääräiset hinnat tarkastelua koskevana tutkimusajanjaksona. Ero ei ollut huomattava, joten koska tuontiin sovelletaan normaaleja tulleja ja joitakin tuonnin jälkeisiä maksuja, kyseinen tuonti ei olisi alittanut unionin tuotannonalan hintoja tarkastelua koskevana tutkimusajanjaksona. On kuitenkin korostettava, että 6 kappaleessa mainitussa rinnakkaisessa tukien vastaisessa menettelyssä on käynyt ilmi, että tuettu tuonti Iranista, Pakistanista ja Yhdistyneistä arabiemiirikunnista on merkittävästi laskenut unionin tuotannonalan hintoja tarkastelua koskevana tutkimusajanjaksona Vaikka varsinaista hinnan alittavuutta ei todettu tarkastelua koskevana tutkimusajanjaksona, se ei tarkoita, että hintataso ei aiheuttaisi vahinkoa tuonnin Kiinasta lisäännyttyä.

               (77)

               Kiinan todellisten vientihintojen ja vahinkoa aiheuttamattoman hintatason vertailu osoitti, että Kiinasta peräisin olevan tuonnin hinnat olivat unionin tuotannonalan (vahinkoa aiheuttamattomia) hintoja alhaisemmat. Jos Kiinasta peräisin olevalle tuonnille ei olisi polkumyyntitulleja, Kiinasta peräisin olevat todennäköisesti polkumyynnillä tuotavat määrät aiheuttaisivat entistä voimakkaampia hintapaineita unionin tuotannonalalle ja aiheuttaisivat vahinkoa.

               (78)

               Koska Kiinalla on varakapasiteettia polyeteenitereftalaatin tuotantoon ja Kiinan viejät yrittäisivät mitä luultavimmin saada takaisin menettämänsä markkinaosuuden, toimenpiteiden kumoaminen johtaisi luultavasti vientihintojen alenemiseen. Tämä puolestaan lisäisi hintapaineita, jotka vaikuttaisivat odotettavasti negatiivisesti jo nyt haavoittuvassa asemassa olevaan ja merkittävää vahinkoa kärsineeseen unionin tuotannonalaan.

               (79)

               Vaikka Kiinasta peräisin olevan tuonnin vaikutukset unionin tuotannonalan nykyisessä vaikeassa tilanteessa olivat tarkastelujaksolla vähäisiä tuontimäärien pienuuden vuoksi, tilanne luultavasti muuttuisi, jos toimenpiteet kumottaisiin. Jos toimenpiteet kumottaisiin ja unionin tuotannonala joutuisi kilpailemaan asianomaisesta maasta tulevan polkumyynnillä tapahtuvan tuonnin lisämäärien kanssa, sen vaikea taloudellinen tilanne heikkenisi edelleen ja se kärsisi lisätappioita.

         2.   Vahingon jatkumista tai toistumista koskevat päätelmät

               (80)

               Näin ollen päätellään, että Kiinan vastaisten toimenpiteiden kumoaminen johtaisi erittäin todennäköisesti unionin tuotannonalalle aiheutuvan vahingon jatkumiseen.

         G.   UNIONIN ETU

               (81)

               Perusasetuksen 21 artiklan mukaisesti tutkittiin, onko nykyisten polkumyynnin vastaisten toimenpiteiden voimassa pitäminen kaiken kaikkiaan unionin edun vastaista. Unionin etua määritettäessä arvioitiin kaikki asiaan liittyvät etunäkökohdat. Asiaan liittyville osapuolille annettiin tilaisuus esittää näkökantansa perusasetuksen 21 artiklan 2 kohdan mukaisesti.

               (82)

               Toimenpiteiden käyttöönottoa ei alkuperäisessä tutkimuksessa pidetty unionin edun vastaisena. Koska tämä tutkimus on tarkastelu, jossa siis analysoidaan tilannetta, jossa polkumyynnin vastaiset toimenpiteet ovat jo olleet voimassa, voidaan arvioida, onko nykyisillä toimenpiteillä mahdollisesti kohtuuttoman kielteinen vaikutus asiaan liittyviin osapuoliin.

               (83)

               Tämän perusteella tutkittiin, onko olemassa pakottavia syitä, joiden nojalla olisi pääteltävä, että polkumyynnin vastaisten toimenpiteiden voimassa pitäminen ei juuri tässä tapauksessa ole unionin edun mukaista siitäkin huolimatta, että päätelmien mukaan vahingollinen polkumyynti todennäköisesti jatkuu tai toistuu.

         1.   Unionin tuotannonalan ja muiden unionin tuottajien etu

               (84)

               Polkumyynnin vastaisten toimenpiteiden jatkaminen asianomaisen maan osalta parantaisi unionin tuotannonalan mahdollisuuksia saavuttaa kohtuullinen kannattavuustaso, koska se auttaisi välttämään tilanteen, jossa Kiinasta polkumyynnillä tuotavat huomattavat tuotemäärät työntävät unionin tuotannonalan pois markkinoilta. On selvä todennäköisyys laajamittaiseen vahingolliseen polkumyyntiin, jota unionin tuotannonala ei kestäisi. Näin ollen unionin tuotannonala hyötyisi edelleen nykyisten polkumyynnin vastaisten toimenpiteiden voimassa pitämisestä.

               (85)

               Sen vuoksi päätellään, että Kiinan vastaisten polkumyyntitoimenpiteiden voimassa pitäminen on selvästi unionin tuotannonalan ja unionin muiden tuottajien edun mukaista.

         2.   Unionin etuyhteydettömien tuojien etu

               (86)

               Kuten edellä todettiin, ainoastaan yksi tuontiagentti toimitti joitain tietoja otantamenettelyn yhteydessä. Kyseinen tuontiagentti vastusti voimakkaasti toimenpiteiden jatkamista, vaikka sen ilmoituksen mukaan sillä ei ollut tuontia Kiinasta. Tämän vuoksi pääteltiin, että toimenpiteiden voimassa pitäminen Kiinasta tulevaa tuontia vastaan ei vaikuta millään merkittävällä tavalla kyseisen tuontiagentin toimintaan.

               (87)

               Muut tuojat eivät toimittaneet oleellista tietoa. Koska tuonti muista maista, joihin sovelletaan tällä hetkellä polkumyyntitoimenpiteitä, ei loppunut ja koska tuotetta on mahdollista tuoda maista (esim. Oman, Yhdysvallat ja Brasilia), joihin ei sovelleta minkäänlaisia polkumyyntitoimenpiteitä, katsotaan, että tuojat voivat yhä tuoda tuotetta vaihtoehtoisista hankintalähteistä.

               (88)

               Koska ei ole todisteita siitä, että voimassa olevat toimenpiteet olisivat merkittävästi vaikuttaneet tuojiin, todetaan, että toimenpiteiden jatkaminen ei vaikuta unionin tuojiin merkittävästi.

         3.   Unionin raaka-aineiden toimittajien etu

               (89)

               Kolme raaka-aineiden toimittajaa (kaksi toimitti PTA:ta ja yksi MEGiä) toimi tutkimuksessa yhteistyössä ja vastasi kyselylomakkeeseen asetetussa määräajassa. Toimittajien palveluksessa oli noin 700 työntekijää, jotka toimivat niiden Euroopassa sijaitsevissa laitoksissa ja osallistuivat PTA:n/MEGin tuotantoon.

               (90)

               Yhteistyössä toimineet PTA:n tuottajat vastasivat noin 50 prosentista otokseen valittujen unionin tuottajien PTA-toimituksista. PTA:n tuottajat ovat erittäin riippuvaisia polyeteenitereftalaatin tuottajista, jotka ovat niiden pääasiakkaita. Polyeteenitereftalaatin hinnan ollessa alhainen myös PTA:n hinta ja PTA:n tuottajien marginaalit ovat alhaiset. Sen vuoksi katsotaan, että toimenpiteiden käyttöönotto polyeteenitereftalaatin polkumyynnillä tapahtuvassa tuonnissa hyödyttäisi PTA:n tuottajia.

               (91)

               Yhteistyössä toimineen MEGin toimittajan kokonaisliikevaihdosta MEG muodosti alle 10 prosenttia. On huomattava, että polyeteenitereftalaatti ei ole MEGin ainoa tai edes pääasiallinen mahdollinen käyttötarkoitus, ja siksi MEGin tuottajat eivät ole yhtä riippuvaisia polyeteenitereftalaattiteollisuuden tilanteesta. Siitä huolimatta polyeteenitereftalaattiteollisuuden vaikeuksilla voi olla rajattua vaikutusta MEGin toimittajiin ainakin lyhyellä ja keskipitkällä aikavälillä.

               (92)

               Edellä esitetyn perusteella päätellään, että toimenpiteiden voimassa pitäminen Kiinasta tulevassa tuonnissa olisi raaka-aineiden toimittajien edun mukaista.

         4.   Käyttäjien etu

               (93)

               Tämän menettelyn kohteena olevaa polyeteenitereftalaattia (jonka viskositeettiluku on vähintään 78 ml/g, ns. ”pullolaatu”) käytetään useimmiten vesi- ja muiden juomapullojen valmistuksessa. Sen käyttö muiden pakkausten (kiinteiden elintarvikkeiden tai pesuaineiden pakkauksissa) ja levyjen valmistuksessa on lisääntymässä, mutta vielä varsin vähäistä. Pullot valmistetaan polyeteenitereftalaatista kahdessa vaiheessa: i) ensin valmistetaan esimuotit ruiskuttamalla niihin polyeteenitereftalaattia ja ii) myöhemmin esimuotit kuumennetaan ja puhalletaan pulloiksi. Pullojen valmistus voi olla integroitu prosessi (sama yritys ostaa polyeteenitereftalaattia, valmistaa esimuotin ja puhaltaa sen pulloksi), tai se voi käsittää vain jälkimmäisen vaiheen (esimuotin puhaltamisen pulloksi). Esimuottien kuljettaminen on suhteellisen helppoa, koska ne ovat pieniä ja kestäviä, kun taas tyhjät pullot ovat särkyviä ja kokonsa vuoksi erittäin kalliita kuljettaa.

               (94)

               Pullotusyritykset (pullottajat) täyttävät polyeteenitereftalaattipullot vedellä ja/tai muulla juomalla. Pullotusyritykset ovat usein mukana polyeteenitereftalaattiin liittyvässä liiketoiminnassa joko integroidun pullonvalmistusprosessin kautta tai siten, että niillä on jalostuskorvaussopimus (tolling agreement) alihankkijoina toimivien jalostajien ja/tai pullonvalmistajien kanssa, joille ne neuvottelevat polyeteenitereftalaatin hinnat tuottajan kanssa (soft tolling) tai joille ne jopa ostavat polyeteenitereftalaatin omia pullojaan varten (hard tolling).

               (95)

               Käyttäjäryhmiä on siksi kahdenlaisia:

                           —

                           jalostajat ja/tai pullonvalmistajat, jotka ostavat polyeteenitereftalaatin suoraan tuottajilta, jalostavat sen esimuoteiksi (tai pulloiksi) ja myyvät sen edelleen jatkojalostettavaksi (tai täytettäväksi), ja

                           —

                           pullottajat, jotka ostavat polyeteenitereftalaatin alihankkijoina toimiville pullonvalmistajilleen/jalostajilleen (hard tolling) tai neuvottelevat hinnan, jolla alihankkijoina toimivat jalostajat/pullonvalmistajat voivat hankkia polyeteenitereftalaattia (soft tolling).

               (96)

               Tutkimuksessa otettiin yhteyttä yli 70 käyttäjään, joista ainoastaan seitsemän (jalostajaa ja pullottajaa) päätti toimia yhteistyössä ja täytti kyselylomakkeen.

               (97)

               On käynyt ilmi, että yhteistyössä toimivat käyttäjät toivat unioniin ainoastaan vähäisiä määriä polyeteenitereftalaattia asianomaisesta maasta ja että ne hankkivat tuotetta pääasiassa unionin tuottajilta ja/tai muista maista.

               (98)

               Koska vaihtoehtoisia hankintalähteitä on yhä ja käyttäjät tuovat nykyään ainoastaan vähäisiä määriä tarkasteltavana olevaa tuotetta Kiinasta, päätellään, että Kiinasta peräisin olevan tuonnin vastaisten toimenpiteiden jatkamisella ei ole haitallisia vaikutuksia unionin käyttäjiin.

               (99)

               Muutamat asiaan liittyvät osapuolet, etenkin käyttäjät, esittivät huomautuksia sen jälkeen, kun ilmoitettiin olennaisista tosiasioista ja huomioista, joiden perusteella aiottiin suositella, että voimassa olevia toimenpiteitä jatkettaisiin.

               (100)

               Tarkastelua pyytäneet unionin tuottajat pääasiallisesti hyväksyivät tutkimuksen päätelmät ja erityisesti unionin etua koskevat päätelmät.

               (101)

               Toisaalta seitsemän käyttäjää ja yksi käyttäjäjärjestö ilmaisi vastustavansa voimakkaasti nykyisten polkumyynnin vastaisten toimenpiteiden ottamista uudelleen käyttöön ja väittivät, että komission päätelmät unionin edusta olivat puutteellisia ja virheellisiä. Ne eivät kuitenkaan perustelleet väitteitään sen tarkemmin.

               (102)

               Koska ei ole mitään todisteita, jotka tukisivat väitettä komission päätelmien virheellisyydestä, väitteet hylätään perusteettomina.

               (103)

               Ilmoituksen jälkeen yhteistyössä toiminut tuontiagentti vastusti voimakkaasti polkumyynnin vastaisten toimenpiteiden ottamista uudelleen käyttöön.

               (104)

               Kyseinen asiaan liittyvä osapuoli väitti, että komissio ei ollut asianmukaisesti ottanut huomioon polyeteenitereftalaattia käyttävän tuotannonalan etua ja että kyseinen tuotannonala kärsisi polyeteenitereftalaatin hinnan noususta, koska se ei pystyisi siirtämään hinnankorotusta eteenpäin.

               (105)

               Todetaan, että kyseinen asiaan liittyvä osapuoli ei kyennyt osoittamaan, miten ja missä määrin nykyisten toimenpiteiden voimassa pitäminen voisi johtaa polyeteenitereftalaatin hinnan kohoamiseen unionin markkinoilla.

               (106)

               Toistettakoon, että tässä tutkimuksessa käyttäjien suhteellisen vähäisen yhteistyössä toimimisen vuoksi ei ole tietoja, jotka osoittaisivat, että toimenpiteiden voimassa pitäminen vaikuttaisi käyttäjiin suhteettomasti.

               (107)

               Näin ollen todetaan, että käytettävissä olevien tietojen perusteella toimenpiteiden voimassa pitämisestä ei aiheudu suhteettomia vaikutuksia polyeteenitereftalaatin hintatasoon unionissa, joten tuontiagentin väite käyttäjiin kohdistuvasta negatiivisesta vaikutuksesta hylätään.

               (108)

               Sama asiaan liittyvä osapuoli väittää, että komissio ei tutkinut, mitä vaikutuksia nykyisten toimenpiteiden voimassa pitämisellä olisi polyeteenitereftalaattia käyttäviin pakkausyrityksiin, ja että unionin etua koskeva analyysi oli puutteellinen ja virheellinen.

               (109)

               Toistettakoon, että tämän tarkastelun vireillepanon jälkeen ainoastaan seitsemän käyttäjää ilmoittautui eikä tämän tutkimuksen yhteydessä käytettävissä olleiden tietojen perusteella voitu analysoida kyseisen unionin käyttäjäalaryhmän etua.

               (110)

               Huomautukset, jotka toimitettiin ilmoituksen jälkeen, mukaan lukien pakkausyrityksiltä saadut huomautukset (kuten edellä 101 ja 102 kappaleessa todetaan), eivät olleet perusteltuja eikä niitä voitu käyttää pakkausteollisuutta koskevaan laajempaan analyysiin.

         5.   Unionin etua koskevat päätelmät

               (111)

               Edellä mainitut tekijät huomioon ottaen päätellään, ettei ole olemassa pakottavia syitä, jotka estäisivät voimassa olevien polkumyynnin vastaisten toimenpiteiden voimassa pitämisen.

         H.   POLKUMYYNTITOIMENPITEET

               (112)

               Kaikille osapuolille ilmoitettiin olennaisista tosiasioista ja huomioista, joiden perusteella aiottiin suositella, että voimassa olevia toimenpiteitä jatketaan. Osapuolille annettiin myös määräaika, jonka kuluessa ne voivat tehdä tästä ilmoituksesta johtuvia huomautuksia. Toimitetut perustellut tiedot ja huomautukset otettiin asianmukaisesti huomioon.

               (113)

               Edellä selostetun perusteella ja perusasetuksen 11 artiklan 2 kohdan mukaisesti voidaan todeta, että Kiinan kansantasavallasta peräisin olevan polyeteenitereftalaatin tuontiin sovellettavat polkumyynnin vastaiset toimenpiteet olisi pidettävä voimassa. Nämä toimenpiteet ovat siis erityistulleja.

               (114)

               Tässä asetuksessa yrityksille vahvistettavia yksilöllisiä polkumyyntitulleja sovelletaan ainoastaan kyseisten yritysten, eli edellä mainittujen oikeushenkilöiden, valmistaman tarkasteltavana olevan tuotteen tuontiin. Jos yrityksen (erikseen mainittuihin yrityksiin etuyhteydessä olevat yritykset mukaan luettuina) nimeä ja osoitetta ei ole erikseen mainittu tämän asetuksen 1 artiklan 2 kohdassa, sen valmistaman tarkasteltavana olevan tuotteen tuontiin ei voida soveltaa näitä tulleja, vaan siihen on sovellettava ”kaikkiin muihin yrityksiin” sovellettavaa tullia.

               (115)

               Kaikki näiden yksittäisten polkumyyntitullien soveltamiseen liittyvät pyynnöt (esimerkiksi yrityksen nimenmuutoksen tai uusien tuotanto- tai myyntiyksiköiden perustamisen johdosta tehdyt) on toimitettava viipymättä komissiolle (12) ja mukaan on liitettävä kaikki asian kannalta oleelliset tiedot ja erityisesti ne, jotka koskevat esimerkiksi kyseiseen nimenmuutokseen tai kyseisiin uusiin tuotanto- tai myyntiyksiköihin liittyviä yrityksen tuotantotoiminnan sekä kotimarkkinamyynnin ja viennin muutoksia. Asetusta muutetaan tarvittaessa saattamalla yksilöllisten tullien soveltamisalaan kuuluvien yritysten luettelo ajan tasalle,

         ON HYVÄKSYNYT TÄMÄN ASETUKSEN:
   1 artikla
   1.   Otetaan käyttöön lopullinen polkumyyntitulli Kiinan kansantasavallasta peräisin olevan polyeteenitereftalaatin, jonka viskositeettiluku on vähintään 78 ml/g ISO-standardin 1628–5 mukaisesti ja joka luokitellaan tällä hetkellä CN-koodiin 39076020, tuonnissa.
   2.   Jäljempänä lueteltujen yritysten valmistamien, 1 kohdassa tarkoitettujen tuotteiden vapaasti unionin rajalla tullaamattomana -nettohintaan sovellettava polkumyyntitulli on seuraava:

               Maa

               Yritys

               Polkumyynti-tulli
               (EUR/tonni)

               Taric- lisäkoodi

               Kiina

               Sinopec Yizheng Chemical Fibre Company Ltd

               184

               A505

               Changzhou Worldbest Radici Co. Ltd

               0

               A506

               Jiangyin Xingye Plastic Co. Ltd

               157

               A507

               Far Eastern Industries Shanghai Ltd

               22

               A508

               Yuhua Polyester Co. Ltd of Zhuhai

               184

               A509

               Jiangyin Chengsheng New Packing Material Co., Ltd

               45

               A510

               Guangdong Kaiping Polyester Enterprises Group Co. and Guangdong Kaiping Chunhui Co. Ltd.

               184

               A511

               Yibin Wuliangye Group Push Co., Ltd (Sichuan) and Yibin Wuliangye Group Import & Export Co., Ltd (Sichuan)

               184

               A512

               Hubei Changfeng Chemical Fibres Industry Co. Ltd

               151

               A513

               Kaikki muut yritykset

               184

               A999

         3.   Jos tavarat ovat vahingoittuneet ennen niiden luovutusta vapaaseen liikkeeseen, mistä syystä niistä tosiasiallisesti maksettua tai maksettavaa hintaa on suhteutettu tullausarvon määrittämiseksi tietyistä yhteisen tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 (13) 145 artiklan mukaisesti, 2 kohdan perusteella laskettua polkumyyntitullia alennetaan prosenttimäärällä, joka vastaa tosiasiallisesti maksetun tai maksettavan hinnan suhteutusta.
   4.   Jollei toisin säädetä, sovelletaan tulleja koskevia voimassa olevia säännöksiä ja määräyksiä.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä marraskuuta 2010.

            Neuvoston puolesta

            Puheenjohtaja

         D. REYNDERS

      (1)  EUVL L 343, 22.12.2009, s. 51.

      (2)  EUVL L 271, 19.8.2004, s. 1.

      (3)  EUVL L 345, 28.12.2005, s. 11.

      (4)  EUVL C 5, 10.1.2009, s. 3.

      (5)  EUVL C 194, 18.8.2009, s. 9.

      (6)  EUVL C 208, 3.9.2009, s. 12.

      (7)  EUVL L 188, 18.7.2009, s. 93.

      (8)  EUVL C 208, 3.9.2009, s. 7.

      (9)  EUVL L 254, 29.9.2010, s. 10.

      (10)  EUVL L 254, 29.9.2010, s. 40.

      (11)  EUVL L 134, 1.6.2010, s. 25.

      (12)  Osoite: European Commission, Directorate-General for Trade, Directorate H, NERV-105, 1049 Brussels, BELGIUM.

      (13)  EYVL L 253, 11.10.1993, s. 1.


title: Komission täytäntöönpanoasetus (EU) N:o 21/2014, annettu 10 päivänä tammikuuta 2014 , tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 210. kerran

text:
               11.1.2014

               FI

               Euroopan unionin virallinen lehti

               L 8/22

         KOMISSION TÄYTÄNTÖÖNPANOASETUS (EU) N:o 21/2014,
   annettu 10 päivänä tammikuuta 2014,
   tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 210. kerran
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä 27 päivänä toukokuuta 2002 annetun neuvoston asetuksen (EY) N:o 881/2002 (1) ja erityisesti sen 7 artiklan 1 kohdan a alakohdan sekä 7 a artiklan 5 kohdan,
   sekä katsoo seuraavaa:

               (1)

               Asetuksen (EY) N:o 881/2002 liitteessä I on luettelo henkilöistä, ryhmistä ja yhteisöistä, joita asetuksessa tarkoitettu varojen ja muiden taloudellisten resurssien jäädyttäminen koskee.

               (2)

               Yhdistyneiden kansakuntien turvallisuusneuvoston pakotekomitea päätti 2 päivänä tammikuuta 2014 poistaa kaksi henkilöä niiden henkilöiden, ryhmien ja yhteisöjen luettelosta, joita varojen ja muiden taloudellisten resurssien jäädyttäminen koskee. Lisäksi se päätti 6 päivänä tammikuuta 2014 poistaa luettelosta kaksi yhteisöä.

               (3)

               Sen vuoksi asetuksen (EY) N:o 881/2002 liite I olisi päivitettävä,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 881/2002 liite I tämän asetuksen liitteen mukaisesti.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä tammikuuta 2014.

            Komission puolesta, puheenjohtajan nimissä

            Ulkopolitiikan välineiden hallinnon päällikkö

      (1)  EYVL L 139, 29.5.2002, s. 9.

      LIITE
      Muutetaan asetuksen (EY) N:o 881/2002 liite I seuraavasti:

                  (1)

                  Poistetaan oikeushenkilöiden, ryhmien ja yhteisöjen luettelosta seuraavat kohdat:

                              (a)

                                 ”International Islamic Relief Organization, Philippines, Branch Offices (alias a) International Islamic Relief Agency, b) International Relief Organization, c) Islamic Relief Organization, d) Islamic World Relief, e) International Islamic Aid Organization, f) Islamic Salvation Committee, g) The Human Relief Committee of the Muslim World League, h) World Islamic Relief Organization, i) Al Igatha Al-Islamiya, j) Hayat al-Aghatha al-Islamia al-Alamiya, k) Hayat al-Igatha, l) Hayat Al-’Igatha, m) Ighatha, n) Igatha, o) Igassa, p) Igasa, q) Igase, r) Egassa, s) IIRO). Osoite: a) International Islamic Relief Organization, Philippines Office, 201 Heart Tower Building; 108 Valero Street; Salcedo Village, Makati City; Manila, Filippiinit, b) Zamboanga City, Filippiinit, c) Tawi Tawi, Filippiinit, d) Marawi City, Filippiinit, e) Basilan, Filippiinit, e) Cotabato City, Filippiinit. Lisätietoja: a) yhteyksiä Abu Sayyaf ja Jemaah Islamiyah –ryhmiin. b) kaikki toimistot suljettiin vuonna 2006, mutta IIROn toimisto Manilassa avattiin uudelleen alkuvuoteen 2009 mennessä. 2 a artiklan 4 kohdan b alakohdassa tarkoitettu nimeämispäivä: 4.8.2006.”

                              (b)

                                 ”International Islamic Relief Organization, Indonesia, Branch Office (alias a) International Islamic Relief Agency, b) International Relief Organization, c) Islamic Relief Organization, d) Islamic World Relief, e) International Islamic Aid Organization, f) Islamic Salvation Committee, g) The Human Relief Committee of the Muslim World League, h) World Islamic Relief Organization, i) Al Igatha Al-Islamiya, j) Hayat al-Aghatha al-Islamia al-Alamiya, k) Hayat al-Igatha, l) Hayat Al-'Igatha, m) Ighatha, n) Igatha, o) Igassa, p) Igasa, q) Igase, r) Egassa, s) IIRO). Osoite: a) International Islamic Relief Organization, Indonesia Office; Jalan Raya Cipinang Jaya No. 90; East Jakarta, 13410, Indonesia; b) P.O. Box 3654; Jakarta 54021, Indonesia; c) 8 Jalan Tarnan Simanjuntak Barat, Cipinang Cempedak Jakarta Timur 13340 Indonesia. Lisätietoja: yhteyksiä Jemaah Islamiyah -järjestöön ja International Islamic Relief Organization -järjestön aluetoimistoihin Filippiineillä. 2 a artiklan 4 kohdan b alakohdassa tarkoitettu nimeämispäivä: 9.11.2006.”

                  (2)

                  Poistetaan luonnollisten henkilöiden luettelosta seuraavat kohdat:

                              (a)

                                 ”Nabil Ben Mohamed Ben Ali Ben Attia (alias Abu Salim). Osoite: Via Val Bavona 1, Milano, Italia. Syntynyt 11.5.1966 Tunisissa, Tunisiassa. Tunisian kansalainen. Passin nro: L289032 (22.8.2001 myönnetty Tunisian passi, jonka voimassaolo päättyi 21.8.2006). 2 a artiklan 4 kohdan b alakohdassa tarkoitettu nimeämispäivä: 3.9.2002.”

                              (b)

                                 ”Atilla Selek (alias Muaz). Syntymäaika: 28.2.1985. Syntymäpaikka: Ulm, Saksa. Henkilötunnus: L1562682 (Freiburgin ulkomaalaisviraston myöntämä henkilökortti). Osoite: Kurwaldweg 1, 75365 Calw, Saksa. 2 a artiklan 4 kohdan b alakohdassa tarkoitettu nimeämispäivä: 18.6.2009.”


title: Komission täytäntöönpanoasetus (EU) 2015/2255, annettu 2 päivänä joulukuuta 2015, tiettyjen tavaroiden luokittelusta yhdistettyyn nimikkeistöön

text:
               5.12.2015

               FI

               Euroopan unionin virallinen lehti

               L 321/10

         KOMISSION TÄYTÄNTÖÖNPANOASETUS (EU) 2015/2255,
   annettu 2 päivänä joulukuuta 2015,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               (1)

               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

               (2)

               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

               (3)

               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

               (4)

               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

               (5)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä joulukuuta 2015.

            Komission puolesta,

            puheenjohtajan nimissä

         Heinz ZOUREK

            Verotuksen ja tulliliiton pääosaston pääjohtaja

      (1)  EYVL L 256, 7.9.1987, s. 1.

      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).

      LIITE

                  Tavaran kuvaus

                  Luokittelu (CN-koodi)

                  Perusteet

                  (1)

                  (2)

                  (3)

                  Ympyränmuotoinen tavara (kolikonmuotoinen värinämoottori, coin vibration motor), jonka läpimitta on 9 mm ja paksuus 4 mm ja jossa on sisäänrakennettu sähkömoottori (4 V DC, 1 W).
                  Tavara on tarkoitettu käytettäväksi taulutietokoneissa, matkapuhelimissa jne. värinän aikaansaamiseksi. Moottorin akselin pyöriminen ja akseliin kiinnitetty epäsymmetrinen massa saavat aikaan värinän.
                  Tavaran yhdelle puolelle on asetettu itseliimautuva teippi asennusta varten.
                  Ks. kuva (1).

                  8479 89 97

                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8479, 8479 89 ja 8479 89 97 nimiketekstien mukaisesti.
                  Koska tavaran tehtävänä on saada aikaan värinää, luokittelu nimikkeen 8501 sähkömoottoriksi ei tule kyseeseen (ks. myös harmonoidun järjestelmän selitykset, nimike 8501, II ryhmä, 8 kohta, b alakohta).
                  Sen vuoksi tavara on luokiteltava CN-koodin 8479 89 97 muualle kuulumattomaksi muuksi koneeksi ja mekaaniseksi laitteeksi, jolla on itsenäinen tehtävä.

         (1)  Kuva on ainoastaan ohjeellinen.


title: Komission täytäntöönpanoasetus (EU) N:o 702/2013, annettu 22 päivänä heinäkuuta 2013 , siirtymätoimenpiteistä sovellettaessa Euroopan parlamentin ja neuvoston asetusta (EY) N:o 882/2004 siltä osin kuin on kyse virallista testausta Trichinellan varalta suorittavien virallisten laboratorioiden akkreditoinnista ja komission asetuksen (EY) N:o 1162/2009 muuttamisesta  ETA:n kannalta merkityksellinen teksti

text:
               24.7.2013

               FI

               Euroopan unionin virallinen lehti

               L 199/3

         KOMISSION TÄYTÄNTÖÖNPANOASETUS (EU) N:o 702/2013,
   annettu 22 päivänä heinäkuuta 2013,
   siirtymätoimenpiteistä sovellettaessa Euroopan parlamentin ja neuvoston asetusta (EY) N:o 882/2004 siltä osin kuin on kyse virallista testausta Trichinellan varalta suorittavien virallisten laboratorioiden akkreditoinnista ja komission asetuksen (EY) N:o 1162/2009 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (1) ja erityisesti sen 63 artiklan 1 kohdan toisen alakohdan,
   sekä katsoo seuraavaa:

               (1)

               Asetuksessa (EY) N:o 882/2004 säädetään merkittävistä muutoksista virallista valvontaa koskeviin sääntöihin ja menettelyihin. Sitä sovelletaan 1 päivästä tammikuuta 2006. Joidenkin näiden sääntöjen ja menettelyjen soveltaminen välittömästi kyseisestä päivämäärästä lähtien olisi kuitenkin joissakin tapauksissa aiheuttanut käytännön ongelmia.

               (2)

               Asetuksen (EY) N:o 882/2004 mukaan laboratoriot, jotka suorittavat virallisen valvonnan yhteydessä otettujen näytteiden analyysin, on akkreditoitava tiettyjen siinä mainittujen eurooppalaisten standardien mukaisesti. Jotta uusien sääntöjen ja menettelyjen täysimääräinen täytäntöönpano sujuisi ongelmitta, Euroopan parlamentin ja neuvoston asetusten (EY) N:o 853/2004, (EY) N:o 854/2004 ja (EY) N:o 882/2004 täytäntöönpanoa koskevista siirtymätoimenpiteistä 30 päivänä marraskuuta 2009 annetussa komission asetuksessa (EY) N:o 1162/2009 (2) säädetään tietyistä siirtymätoimenpiteistä, mukaan lukien poikkeus tästä laboratorioita koskevasta vaatimuksesta. Asetusta (EY) N:o 1162/2009 sovelletaan 31 päivään joulukuuta 2013.

               (3)

               Komission 28 päivänä heinäkuuta 2009 antamassa kertomuksessa neuvostolle ja Euroopan parlamentille 29. huhtikuuta 2004 annettujen Euroopan parlamentin ja neuvoston hygienia-asetusten (EY) N:o 852/2004, (EY) N:o 853/2004 ja (EY) N:o 854/2004 soveltamisesta saaduista kokemuksista (3)”pyritään antamaan tietoja kokemuksista, myös esiin tulleista vaikeuksista, joita kaikilla asiaan liittyvillä toimijoilla on ollut hygienia-asetusten täytäntöönpanossa vuosina 2006, 2007 ja 2008”, jäljempänä ’kertomus’.

               (4)

               Kertomuksessa esitetään saadut kokemukset siirtymätoimenpiteistä, myös asetuksessa (EY) N:o 882/2004 säädetyistä. Kertomuksessa todetaan, että teurastamoissa sijaitsevien laboratorioiden akkreditoinnissa on edelleen vaikeuksia.

               (5)

               Näihin vaikeuksiin on puututtava tarkistamalla asetusta (EY) N:o 882/2004. Tämän vuoksi kertomuksen julkaisemisen jälkeen aloitettiin välittömästi tällaiseen tarkistukseen liittyvä vaikutustenarviointi.

               (6)

               Komissio antoi 6 päivänä toukokuuta 2013 ehdotuksen Euroopan parlamentin ja neuvoston asetukseksi virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä, kasvien lisäysaineistoa ja kasvinsuojeluaineita koskevien sääntöjen soveltamisen varmistamiseksi (4). Ehdotetussa asetuksessa säädetään asetuksen (EY) N:o 882/2004 kumoamisesta sekä mahdollisuudesta poiketa virallisten laboratorioiden akkreditointivaatimuksesta, jos niiden ainoana tehtävänä on Trichinellan osoittaminen lihasta.

               (7)

               Kokemus on myös osoittanut, että virallista testausta Trichinellan varalta suorittavat, teurastamoissa ja riistankäsittelylaitoksissa sijaitsevat laboratoriot tarvitsevat lisäaikaa täydellisen akkreditoinnin hankkimiseksi, koska akkreditointimenettely on monimutkainen ja työläs. Sen vuoksi tässä asetuksessa olisi säädettävä siirtymätoimenpiteiden jatkamisesta siihen saakka, kunnes Euroopan parlamentti ja neuvosto ovat hyväksyneet kyseisen uuden asetuksen.

               (8)

               Sen vuoksi olisi säädettävä täydentävästä siirtymäkaudesta, jonka aikana sovelletaan edelleen siirtymätoimenpiteitä, joista säädetään nykyisin asetuksessa (EY) N:o 1162/2009. Selvyyden vuoksi asetusta (EY) N:o 1162/2009 olisi muutettava.

               (9)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Tässä asetuksessa säädetään asetuksen (EY) N:o 882/2004 soveltamista koskevista siirtymätoimenpiteistä, joita sovelletaan 1 päivänä tammikuuta 2014 alkavan ja 31 päivänä joulukuuta 2016 päättyvän siirtymäkauden ajan.
   2 artikla
   Poiketen siitä, mitä asetuksen (EY) N:o 882/2004 12 artiklan 2 kohdassa säädetään, toimivaltainen viranomainen voi nimetä virallista testausta Trichinellan varalta suorittavan, teurastamossa tai riistankäsittelylaitoksessa sijaitsevan laboratorion, vaikka sillä ei ole kyseisen kohdan a alakohdassa mainittujen eurooppalaisten standardien mukaista akkreditointia, edellyttäen että laboratorio

               a)

               osoittaa, että se on aloittanut tarvittavat menettelyt akkreditoinnin saamiseksi ja jatkaa niitä asetuksen (EY) N:o 882/2004 12 artiklan 2 kohdan a alakohdan mukaisesti;

               b)

               antaa toimivaltaiselle viranomaiselle riittävät takeet siitä, että käytössä on laadunvalvontajärjestelmä niille näytteiden analyyseille, jotka se suorittaa virallisen valvonnan yhteydessä.

         Tätä siirtymätoimenpidettä soveltavien jäsenvaltioiden on raportoitava komissiolle tällaisten nimettyjen laboratorioiden akkreditoinnin edistymisestä kunkin vuoden joulukuun 31 päivään mennessä.
   3 artikla
   Poistetaan asetuksen (EY) N:o 1162/2009 IV luku.
   4 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2014, ja sen soveltaminen päättyy 31 päivänä joulukuuta 2016.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä heinäkuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 165, 30.4.2004, s. 1.

      (2)  EUVL L 314, 1.12.2009, s. 10.

      (3)  KOM(2009) 403 lopullinen.

      (4)  COM(2013) 265 final.


title: Komission täytäntöönpanoasetus (EU) N:o 247/2013, annettu 19 päivänä maaliskuuta 2013 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               20.3.2013

               FI

               Euroopan unionin virallinen lehti

               L 77/12

         KOMISSION TÄYTÄNTÖÖNPANOASETUS (EU) N:o 247/2013,
   annettu 19 päivänä maaliskuuta 2013,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä maaliskuuta 2013.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MA

                  73,8

                  TN

                  97,8

                  TR

                  121,1

                  ZZ

                  97,6

                  0707 00 05

                  JO

                  194,1

                  MA

                  152,2

                  TR

                  139,5

                  ZZ

                  161,9

                  0709 91 00

                  EG

                  66,7

                  ZZ

                  66,7

                  0709 93 10

                  MA

                  42,0

                  TR

                  90,4

                  ZZ

                  66,2

                  0805 10 20

                  EG

                  61,2

                  IL

                  69,8

                  MA

                  62,8

                  TN

                  55,9

                  TR

                  70,7

                  ZZ

                  64,1

                  0805 50 10

                  TR

                  78,4

                  ZZ

                  78,4

                  0808 10 80

                  AR

                  116,0

                  BR

                  97,9

                  CL

                  134,3

                  CN

                  76,4

                  MK

                  32,3

                  US

                  184,9

                  ZA

                  115,3

                  ZZ

                  108,2

                  0808 30 90

                  AR

                  113,5

                  CL

                  155,7

                  CN

                  84,8

                  TR

                  168,0

                  US

                  194,3

                  ZA

                  103,8

                  ZZ

                  136,7

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 989/2011, annettu 4 päivänä lokakuuta 2011 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               5.10.2011

               FI

               Euroopan unionin virallinen lehti

               L 260/17

         KOMISSION TÄYTÄNTÖÖNPANOASETUS (EU) N:o 989/2011,
   annettu 4 päivänä lokakuuta 2011,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:
   Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille,
   ON HYVÄKSYNYT TÄMÄN ASETUKSEN:
   1 artikla
   Täytäntöönpanosetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan 5 päivänä lokakuuta 2011.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä lokakuuta 2011.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  BR

                  31,9

                  MK

                  48,8

                  ZZ

                  40,4

                  0707 00 05

                  EG

                  98,1

                  MK

                  44,0

                  TR

                  111,6

                  ZZ

                  84,6

                  0709 90 70

                  TR

                  106,9

                  ZZ

                  106,9

                  0805 50 10

                  AR

                  67,2

                  BR

                  41,3

                  CL

                  80,9

                  TR

                  63,8

                  UY

                  68,8

                  ZA

                  76,7

                  ZZ

                  66,5

                  0806 10 10

                  CL

                  79,6

                  EG

                  65,0

                  MK

                  82,2

                  TR

                  106,6

                  ZA

                  60,7

                  ZZ

                  78,8

                  0808 10 80

                  CL

                  90,0

                  CN

                  82,6

                  NZ

                  114,0

                  US

                  114,5

                  ZA

                  80,2

                  ZZ

                  96,3

                  0808 20 50

                  CN

                  91,8

                  TR

                  107,9

                  ZZ

                  99,9

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.